钦定古今图书集成/理学汇编/文学典/第105卷 > 王应山
## 钦定古今图书集成/理学汇编/文学典/第105卷 > 王应山

按《福建通志》：“应山，字懋宣，候官人。喜读书，于六籍百
代靡所不探。以春秋教授乌石、武夷间，四方从者如
云。其诗宗大历，婉而多致，监司守令常式其庐，而应
山食贫笃行，无干泽也。宗伯林燫纂修郡志，多所裁
定。老益苦心编摩，所著甚富。始，应山年十三试于乡，
已入彀，主司骇其幼，罢之。迄不第，以寿终。”